በእስያ የደረሰው የጎርፍ አደጋ የበርካቶችን ህይወት ቀጥፏል ተባለ
በእስያ የደረሰው የጎርፍ አደጋ የበርካቶችን ህይወት መቅጠፉ ተገለጸ፡፡በ10ሺዎች የሚቆጠሩ ዜጎችም በጊዜያዊ መቆያ ጣቢያዎች ኑሮአቸውን ለመመስረት ተገደዋል ነው የተባለው፡፡ምንም እንኳን ቻይና በጎርጎሮሳውኑ 2019 ብቻ 9 አውሎ ንፋስ ብታስተናግድም የቻይናው የዜና አውታር ሽንዋ ይዞት በወጣው መረጃ መሰረት ሊኪማ የተሰኘው የአሁኑ አውሎ ንፋስ ግን በሀገሪቱ ታሪክ በአመታት የታየው ከባዱ አውሎ ንፋስ ሆኖ ተመዝግቧል፡፡ በገንግ ዡ ከተማ ዤጀንግ ግዛት በአውሎንፋሱ ሳቢያ ተፈጥረው እንዳሻቸው የሚተሙ ወንዞች ያገኙትን እየጠራረጉ መውሰዳቸውን ቀጥለዋል፡፡በግዛቲቷ የተሰማሩ የነፍስ አድን ሰራተኞችም ሰዎችን ከጎርፍ አደጋው ለመታደግ ህይወትን እሰከማጣት የሚያደርስ ተግባር በጀግንነት ሲከውኑ ተስተውለዋል፡፡በሚሊየን የሚቆጠሩ ሰዎችም ቤታቸውን ለቀው እንዲወጡ ተደርገዋልም የተባለው፡፡ምንም እንኳን ማእበሉ የመቀነስ አዝማሚያ ቢታይበትም ወደ ቻይናዋ ቅንጡ ከተማ ሻንጋይ ግን መገስገሱን አሁንም አላቆመም ተብሏል፡፡አስቸጋሪው የአየር ጸባይ በቻይና ብቻ ሳይገታ ጉዞውን ወደ ሌሎችም የእስያ ክፍሎች በማድረግ በፓኪስታኗ ካራቺም መዳረሻውን አድርጓል፡፡ጥቂት የማይባሉ ሰዎችም በሀገራቸው መንግስት ላይ ቁጣቸውን እየገለጹ እንደሚገኙ ተገልጿል፡፡በቻይና ሊኪሚያ በተሰኘው አውሎ ንፋሰአዝ ሳቢያ በትንሹ 36 ሰዎች ሲሞቱ፣ በፓኪስታን እና ህንድ ደግሞ መነሻውን ከውቂያኖስ ያደረገ ነፋስ ባስከተለው ከባድ ዝናብ ምክኒያት ከ160 በላይ ሰዎች ህይወታቸውን አጥተዋል፡፡165ሺ የሚጠጉት ሰዎች ደግሞ ከመኖሪያ ቀያቸው ተፈናቅለው መጠለያ ጣቢያ ውስጥ ለመጠለል መገደዳቸውን አልጀዚራ በዘገባው አመላክቷል፡፡